5.6.2014 Jurnalul Oficial al Uniunii Europene L 166/27 DECIZII DECIZIA CONSILIULUI din 6 mai 2014 de stabilire a poziției care urmează să fie adoptată de Uniune în cadrul celei de a 53-a sesiuni a Comitetului de experți în domeniul transportului de mărfuri periculoase al OTIE cu privire la anumite modificări la apendicele C la Convenția privind transporturile internaționale feroviare (COTIE), aplicabile de la 1 ianuarie 2015 (2014/327|UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 91 coroborat cu articolul 218 alineatul (9), având în vedere propunerea Comisiei Europene, întrucât: (1) Uniunea a aderat la Convenția privind transporturile internaționale feroviare din 9 mai 1980, astfel cum a fost modificată prin Protocolul de la Vilnius din 3 iunie 1999 (denumită în continuare „Convenția COTIF”), în confor- mitate cu Decizia 2013/103/UE a Consiliului ('). (2) Toate statele membre, cu excepția Ciprului și a Maltei, aplică Convenția COTIF. (3) Directiva 2008/68/CE a Parlamentului European și a Consiliului (') stabileşte cerințe privind transportul rutier, feroviar sau pe căi navigabile interioare de mărfuri periculoase în interiorul statelor membre sau între acestea, făcând trimitere la Regulamentul privind transportul internațional feroviar al mărfurilor periculoase, care figu- rează în apendicele C la Convenția COTIF (anexa RID). În plus, articolul 4 din directiva în cauză prevede că „Transportul de mărfuri periculoase între statele membre şi ţări terțe este autorizat în măsura în care acesta respectă cerințele ADR, RID sau ADN, cu excepția cazului în care în anexe se prevede altfel.” Astfel, Uniunea şi-a exercitat competența în această privință. (4) Comitetul de experți în domeniul transportului de mărfuri periculoase, instituit în conformitate cu articolul 13.1 litera (d) din Convenţia COTIF, urmează să decidă, în cadrul celei de a 53-a sesiuni planificate să aibă loc la 22 mai 2014, cu privire la anumite modificări la anexa RID. Aceste modificări, care privesc norme tehnice sau specificații tehnice uniforme, au obiectivul de a asigura siguranța şi eficiența transportului de mărfuri periculoase, ținând în același timp cont de progresele ştiințifice şi tehnice din acest sector și de dezvoltarea unor noi substanțe şi articole care prezintă un pericol în timpul transportului lor. (5)  Comitetul pentru transportul mărfurilor periculoase, instituit prin articolul 9 din Directiva 2008/68/CE, a purtat discuții preliminare cu privire la aceste modificări. (6)  Majoritatea modificărilor propuse sunt justificate și benefice şi, prin urmare, ar trebui să fie susţinute de Uniune. Având în vedere progresele tehnice și ştiințifice, trebuie analizate în continuare două propuneri de modificări. Mai concret, Agenţia Europeană a Căilor Ferate, în cooperare cu organismele relevante, ar trebui să lucreze în conti- nuare la identificarea unei soluții durabile pentru depistarea deraierilor şi reducerea efectelor acestora, inclusiv viitoarea implementare a acestei soluții.Prin urmare, în cazul în care aceste ultime modificări sunt aprobate în această etapă, Uniunea ar trebui să formuleze o obiecție în conformitate cu procedura prevăzută la titlul VII arti- colul 35 alineatul (4) din Convenția COTIF, () Decizia 2013/103/UE a Consiliului din 16 iunie 2011 privind semnarea și încheierea Acordului între Uniunea Europeană și Organizația Interguvernamentală pentru Transporturile Internaţionale Feroviare privind aderarea Uniunii Europene la Convenția respectivă O L 51, 23.2.2013, p. 1). () Directiva 2008/68/CE a Parlamentului European și a Consiliului din 24 septembrie 2008 privind transportul interior de mărfuri pericu- loase JO L 260, 30.9.2008, p. 13).